**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL ŠILUTĖS R. ŽEMAIČIŲ NAUMIESČIO GIMNAZIJOS**

**VIDAUS STRUKTŪROS PERTVARKYMO IR NUOSTATŲ PATVIRTINIMO**

2020 m. balandžio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 6 straipsnio 4 punktu, Biudžetinių įstaigų įstatymo 4 straipsnio 3 dalies 1, 4 punktais bei atsižvelgdama į Šilutės rajono savivaldybės bendrojo ugdymo mokyklų tinklo pertvarkos 2016-2020 metų bendrąjį planą, patvirtintą Šilutės rajono savivaldybės tarybos 2016 m. kovo 31 d. sprendimu Nr. T1-302 „Dėl Šilutės rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano patvirtinimo“, Šilutės rajono savivaldybės taryba n u s p r e n d ž i a:

1. Pertvarkyti nuo 2020 m. rugpjūčio 31 d. Šilutės r. Žemaičių Naumiesčio gimnazijos vidaus struktūrą:

1.1. nutraukti pradinio ugdymo, priešmokyklinio ugdymo, ikimokyklinio ugdymo, programų vykdymą ir likviduoti Šilutės r. Žemaičių Naumiesčio gimnazijos Degučių skyrių;

1.2. pertvarkyti Šilutės r. Žemaičių Naumiesčio gimnazijos Gardamo progimnazijos skyrių į Šilutės r. Žemaičių Naumiesčio gimnazijos Gardamo skyrių, nutraukiant pagrindinio ugdymo I dalies programos vykdymą.

2. Patvirtinti Šilutės r. Žemaičių Naumiesčio gimnazijos [nuostatus.](SVI04pVK.doc)

3. Įgalioti Šilutės r. Žemaičių Naumiesčio gimnazijos direktoriaus pavaduotoją ugdymui, laikinai einančią direktoriaus pareigas Vilmą Bartušienę įregistruoti patvirtintus nuostatus Juridinių asmenų registre iki 2020 m. rugpjūčio 31 d.

4. Pripažinti netekusiu galios Savivaldybės tarybos 2016 m. gegužės 5 d. sprendimo Nr. T1-329 „Dėl Šilutės r. Gardamo pagrindinės mokyklos reorganizavimo“ 2.2. punktą.

Savivaldybės meras

Virgilijus Pozingis Dalia Rudienė Arvydas Bielskis Vita Stulgienė

2020-04- 2020-04-09 2020-04-06(G) 2020-04-06

Parengė

Dainora Butvydienė

2020-03-27

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO ir kultūros skyriuS**

**AIŠKINAMASIS RAŠTAS**

**DĖL ŠILUTĖS RAJONO SAVIVALDYBĖS TARYBOS SPRENDIMO „DĖL ŠILUTĖS R. JUKNAIČIŲ PAGRINDINĖS MOKYKLOS VIDAUS STRUKTŪROS PERTVARKYMO IR NUOSTATŲ PATVIRTINIMO“ PROJEKTO**

2020-03-27

Šilutė

|  |
| --- |
| **1. Parengto projekto tikslai ir uždaviniai.** |
| Pertvarkyti nuo 2020 m. rugpjūčio 31 d. Šilutės r. Žemaičių Naumiesčio gimnazijos vidaus struktūrą, uždarant Degučių skyrių ir pertvarkant Gardamo progimnazijos skyrių į Gardamo skyrių. Patvirtinti Šilutės r. Žemaičių Naumiesčio gimnazijos nuostatus nauja redakcija. |
| **2. Kaip šiuo metu yra sureguliuoti projekte aptarti klausimai.** |
| Šilutės rajono savivaldybės taryba 2020 m. vasario 27 d. sprendimu Nr. T1-260 „Dėl Šilutės rajono savivaldybės tarybos 2016 m. kovo 31 d. sprendimo Nr. T1-302 „Dėl Šilutės rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano patvirtinimo“ pakeitimo“ patvirtino nauja redakcija Šilutės rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano 1 priedą, kuriame numatė nuo 2020-08-31 uždaryti Šilutės r. Žemaičių Naumiesčio gimnazijos Degučių skyrių, o Gardamo progimnazijos skyrių pertvarkyti į Gardamo skyrių, nutraukus pagrindinio ugdymo I dalies programos vykdymą. Gardamo skyriuje nuo 2020 m. rugsėjo 1 d. bus vykdomos pradinio ugdymo, priešmokyklinio ugdymo, ikimokyklinio ugdymo programos.Degučių skyriaus mokiniai galės pasirinkti mokytis Ž. Naumiesčio mokykloje-darželyje, Katyčių pagrindinėje mokykloje ir Vainuto gimnazijoje.Gimnazijos taryba pritarė Degučių skyriaus uždarymui ir Gardamo skyriaus pertvarkymui. Naujai nuostatų redakcijai pritarta Mokyklos tarybos protokoliniu nutarimu (protokolas 2020 m. kovo 30 d. Nr. D3-27). |
| **3. Kokių pozityvių rezultatų laukiama.** |
| Mokiniams bus užtikrinamos lygios galimybės, tikslingai naudojamos lėšos. |
| **4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Bus organizuojamas mokinių pavėžėjimas. |
| **5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.** |
| Patvirtinti Šilutės r. Žemaičių Naumiesčio gimnazijos nuostatus nauja redakcija ir pripažinti netekusiu galios Savivaldybės tarybos 2016 m. gegužės 5 d. sprendimo Nr. T1-329 „Dėl Šilutės r. Gardamo pagrindinės mokyklos reorganizavimo“ 2.2. punktą. |
| **6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Sprendimo projekto rengėjo nuomone, reikia atlikti [antikorupcinį vertinimą.](SVI04%20Antikor.vert.%20paz..docx) |
| **7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Uždarant Degučių skyrių, iš darbo  bus atleidžiami:- pradinių klasių mokytojas (1,12 etato);- anglų kalbos mokytojas (0,1etato);- priešmokyklinio ugdymo mokytojas (0,69 etato);- valytojas (1 etatas).Atleistiems darbuotojams išeitinėms išmokoms reikės apie 5476 eurų mokymo ir 1232 eurų savarankiškų lėšų.Gardamo skyriuje iš darbo bus atleidžiami 2 darbuotojai – pastatų, patalpų ir teritorijos priežiūros darbininkas (0.5 etato) ir valytojas (0.5 etato). Išeitinėms išmokoms reikės apie 1232 eurų. Mokytojų atleisti nereikėsIš viso išeitinėms išmokoms reikės 5476 eurų mokymo ir 2464 eurų savarankiškų lėšų.  Tvirtinant 2020 m. biudžetą, mokymo lėšos skaičiuotos 8 mėnesiams ir išeitinėms išmokoms pinigų nenumatyta. Savarankiškų lėšų užteks.  |
|  **8. Projekto autorius ar autorių grupė.** |
|  Švietimo ir kultūros skyriaus vedėja Dainora Butvydienė, vyriausioji specialistė Nijolė Petkevičienė. |
| **9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**Mokyklos struktūros pertvarka. |
| **10. Kiti, autorių nuomone, reikalingi pagrindimai ir paaiškinimai.** |
| Nereikia. |

Skyriaus vedėja Dainora Butvydienė